hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy oc hy hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Անհրաժեշտության դեպքում կարող ենք մոբիլիզացնել երկրի ողջ ռեսուրսը
Հարցազրույց Շիրակի մարզպետարանի Առողջապահության և սոցիալական ապահովության վարչության պետի ժամանակավոր պաշտոնակատար ԼԵՅԼԻ ԱՍԼԱՆՅԱՆԻ հետ:
— Խոսենք պանդմիայի շրջանակում՝ առողջության պահպանման առաջնային օղակի աշխատանքներից. ինչպե՞ս են հարաբերվում մեկուսացածների կամ ինքնամեկուսացվածների հետ, ինչպե՞ս են կազմակերպում աշխատանքները, ի՞նչ ձևաչափով են աշխատում ընտանեկան բժիշկները:
— Իսկ այն ինքնամեկուսացվածները, որոնց մոտ դեռ նմուշառում չի իրականացվել, սա՞ ինչ ընթացք է ունենում:
— Իհարկե, ունենք նաև 14-օրյա տնային ինքնամեկուսացման մեջ գտնվող քաղաքացիներ. դա նրանք են, որոնք հատել են սահմանը: Սահմանի վրա ջերմաչափում է կատարվում, լրացվում է ժամանող քաղաքացու անձնական տվյալները, ԱՆ-ից և տեսչական մարմնի կողմից տեղեկատվություն է ուղարկվում մարզպետարան, որտեղից էլ տեղեկություն է տրամադրվում պոլիկլինիկաներին՝ հանձնարարվում է վերցնել հսկողության: Դարձյալ ամենօրյա տեղեկություն է հավաքվում և ներկայացվում աշխատանքի և առողջապահական տեսչական մարմին: Այս պահին ունենք 346 ինքնամեկուսացված քաղաքացի:
— Ենթադրենք քաղաքացին վատառողջ է, ջերմություն ունի, կամ երեխան է հիվանդացել, ի՞նչ է, անմիջապես նրան որպես վիրուսակրի կասկածո՞վ են մոտենում. չէ՞ որ մեր իմացած սովորական մրսածությունը կամ գրիպը, կամ այլ հիվանդությունները ևս առկա են:
— Երբ քաղաքացին տեղեկացնում է, որ ջերմություն ունի, պոլիկլինիկայից բժիշկը տունայց է կատարում, գնահատում է առողջական վիճակը, որից հետո նշանակում է համապատասխան հետազոտություններ և, ելնելով դրանց արդյունքներից, եթե հիվանդին ցուցվում է նմուշառում՝ նմուշառվում է: Բայց պետք է նաև նշեմ, որ Համաշխարհային առողջության կենտրոնի վիճակագրությամբ, կորոնավիրուսը, ճիշտ է, դեռևս անծանոթ հիվանդություն է, բայց 80 տոկոսով ընթանում է անախտանիշ, կարող է մարդը հիվանդանալ, լավանալ ու չիմանալ, որ վարակված է եղել: Հետագայում, երբ պացիենտն անցնում է իմունոլագիական հետազոտություն, եթե կհայտնաբերվի այն իմունոգլոբուլինը, որը խոսում է, որ ինքը վարակն ունեցել է և ձեռք բերել իմունիտետ, նոր կարող է իմանալ, որ վարակված եղել է: Այստեղ խնդիրն այն է, որ, եթե մարդը չգիտի՝ ինքը վարակված է, բայց թեթև է տանում, սակայն կարող է տարածման պատճառ հանդիսանալ, ինչը կարող է ուրիշի համար ծանր անդրադառնալ:
— Բավական օգնություն կամ աջակցություն եկավ տարբեր երկրներից՝ բժշկական, հիգիենիկ պարագաների տեսքով: Կարո՞ղ եք ասել, թե ինչպես բաշխվեց, որքանով բավարարվեց պոլիկլինիկաների պահանջները: Առաջնային օղակը բավարար ապահովվե՞ց:
— Համավարակի սկզբնական օրերից եղան բարերարներ, որոնք մեզ օգնեցին, մարզպետարանի միջոցով դրանք տրամադրվեցին բժշկական հաստատություններին: Բացի այս, հաստատություններն իրենց միջոցներով ևս ձեռք բերեցին անհրաժեշտ պարագաները, երկու անգամ ԱՆ-ն է անհատական պաշտպանիչ միջոցներ տրամադրել: Մենք փորձում ենք օգտագործել բոլոր հնարավոր տարբերակները՝ բուժհաստատություններին անհրաժեշտ միջոցներով ապահովելու համար: Այսօր ամենախոցելիներից մեկը առաջնային օղակում գտնվող մեր բժշկական անձնակազմն է, և պետք է մաքսիմալն անենք, որպեսզի չունենանք ռեսուրսների խնդիր:
— Մեր մարզում հնարավո՞ր է, որ շտապ օգնություն զանգահարեն ու պատասխան ստանան, որ հիվանդին չեն կարող այցելել, տեղափոխել, քանի որ հիվանդանոցներում տեղ չկա… Վերջերս սոցիալական ցանցերում նման լուրեր են տարածվում:
— Բոլորս էլ գիտենք, որ «Ֆեյսբուքում» ինչ ասես տարածում են, չի գրաքննվում որևէ մեկի տարածած տեղեկությունը… Սակայն մեր մարզի պահով փաստում եմ, որ նման բան չկա, բացառում եմ: Մենք ունենք ինֆեկցիոն հիվանդանոց, որն ամբողջությամբ վերապրոֆիլավորվեց կորոնավիրուսային վարակով աշխատելու համար: Ընդհանուր ունենք 100 մահճակալ ու կարող ենք սպասարկել: Այսօրվա դրությամբ ունենք 82 հիվանդ, որից ընդամենը 34-ն է Շիրակի մարզից: Իսկ տնային մեկուսացման մեջ 49-ն են, և ես ունեմ ամենօրյա տեղեկատվություն, թե ինչ վիճակում են բոլոր պացիենտները:
— Մյուս բժշկական հաստատություններն ինչ—որ տեղ տուժեցին, քանի որ դադարեցրին սպասարկումը, բացառապես ծանր դեպքերն էին ընդունում…
— Այո, դա ԱՆ-ի և պարետի որոշումն էր, որ միայն խիստ, անհետաձգելի ցուցումներով հիվանդներին կարող էին ստացիոնար հոսպիտալացնել, իսկ պլանային դեպքերը՝ ոչ: Շուտով կթույլատրվի նաև պլանայինները:
— Երբ նախարար Արսեն Թորոսյանն Գյումրի էր այցելել, խոսակցություն կար, որ հնարավոր է նախկին «Սամարիթեր» հիվանդանոցը ևս վերածվի հակավիրուսային կենտրոնի:
— Կոնկրետ մարզում դրա խիստ կարիքը մենք չունենք: Բայց հաշվի առնելով երկրում համաճարակային վիճակը, և հաշվի առնելով այն տեղեկատվությունը, որ վերակենդանացման մահճակալները չեն բավականացնում, եթե անհրաժեշտությունն եղավ, ապա այդ շենքը բավականին պատրաստի կառույց է, կարիք կլինի կոսմետիկ աշխատանքների և անհրաժեշտ գույքով ապահովման:
— Առողջապահության նախարարությունը հայտարարեց, որ անեսթեզիոլոգ—ռեանիմատոլոգների խիստ կարիք կա, կարծեմ մեր մարզն էլ մշտապես այդ մասնագետի կարիքն ուներ… Իսկ հիմա, Ձեր ասածով, եթե այդ շենքը գործարկվի, ապա մասնագետի կրիտիկական անհրաժեշտություն կծագի:
— Այո, մենք մշտապես, տարիներ շարունակ, ունենք այդ մասնագետի կարիքը: Ցանկացած խնդիր հնարավոր է լուծել, կարող ենք մոբիլիզացնել երկրի ռեսուրսները. բարդ է, բայց լուծելի է:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: